पिछले साल इरफान खान के ऑपोज़िट ‘हिन्दी मीडियम’ में नज़र आ चुकीं पाकिस्तानी फिल्म और टीवी ऐक्ट्रेस सबा कमर एक टीवी इंटरव्यू के दौरान फूट-फूटकर रो पड़ीं। एक पाकिस्तानी होने के कारण एयरपोर्ट जिस तरह का अपमान उन्हें सहना पड़ता है और जिस तरह का व्यवहार उनके साथ किया जाता है, सबा इस बात से बेहद दुखी नज़र आईं। पाकिस्तानी टीवी चैनल APlus को दिए इंटरव्यू में अपनी आपबीती सुनाते हुए वह फफक कर रो पड़ीं।